MEDDELELSE FRA KOMMISSIONEN TIL EUROPA-PARLAMENTET i henhold til EF-traktatens artikel 251, stk. 2, andet afsnit vedrørende Rådets fælles holdning med henblik på vedtagelse af Europa-Parlamentets og Rådets beslutning om ændring af beslutning nr. 1254/96/EF om opstilling af et sæt retningslinjer for transeuropæiske net på energiområdet

2001/0311 (COD)

MEDDELELSE FRA KOMMISSIONEN TIL EUROPA-PARLAMENTET i henhold til EF-traktatens artikel 251, stk. 2, andet afsnit vedrørende Rådets fælles holdning med henblik på vedtagelse af Europa-Parlamentets og Rådets beslutning om ændring af beslutning nr. 1254/96/EF om opstilling af et sæt retningslinjer for transeuropæiske net på energiområdet

1. Sagsforløb

Forslag sendt til Europa-Parlamentet og Rådet: (dokument KOM (2001) 775 endelig - 2001/0311 (COD)): // 6.3.2002

Udtalelse fra Det Europæiske Økonomiske og Sociale Udvalg: // 18.7.2002

Udtalelse fra Regionsudvalget: // 16.5.2002

Udtalelse fra Europa-Parlamentets førstebehandling: // 24.10.2002

Ændret forslag fremsendt: // [intet ændret forslag]

Vedtagelse af den fælles holdning: // 6.2.2003

Europa-Parlamentet afgav udtalelse ved førstebehandlingen den 24. oktober 2002 med 24 ændringsforslag. Deraf har Kommissionen accepteret 14 i deres helhed og et delvis (ændringsforslag 1, 2, 3, 6 delvis, 9, 12, 13, 14, 15, 16, 18, 19, 20, 21, 22).

Rådets fælles holdning indeholder en konsolideret tekst, som skal afløse beslutning nr. 1254/96/EF som senest ændret ved beslutning 1741/1999/EF.

2. Formålet med Kommissionens forslag

Formålet med Kommissionens forslag var at aktualisere retningslinjerne for de transeuro pæiske energinet.

Forslagets hovedmål var at målrette retningslinjerne bedre mod de vigtigste projekter, aktualisere projektlisten og gøre beslutningen mere smidig med henblik på senere ajourføring af de detaljerede projektlister.

3. Bemærkninger til den fælles holdning

a) Generelt

Det Europæiske Råd tillagde sagen betydning på Barcelona-mødet den 16. marts 2002, hvor det ønskede retningslinjerne revideret ved udgangen af 2002.

Kommissionen mener, at de løsninger, Rådet har valgt, svarer til kommissionsforslagets mål og imødekommer Europa-Parlamentets hovedanliggender.

Navnlig strammer Rådet kriterierne for projekter af fælles interesse, som er anført i bilag II (der kun kan ændres ved den fælles beslutningsproces), hvad der er en imødekommelse af Europa-Parlamentets ønske om, at retningslinjerne skal definere projekterne præcist. Rådet fastholder fleksibiliteten i ajourføringen af de detaljerede beskrivelse af projekterne, som optræder i bilag III (der kan ændres ved en udvalgsprocedure), hvad der svarer til Kommissionens mål.

b) Hovedpunkter i den fælles holdning i forhold til Europa-Parlamentets ændringsforslag

* Indholdsmæssige ændringsforslag fra Europa-Parlamentet:

Følgende ændringsforslag fra Parlamentet er indarbejdet i den fælles holdning:

- Forstærket udnyttelse af vedvarende energi, herunder integration af havvindmølleenergi (ændringsforslag 1, 19, 20, 21).

- Nødvendigheden af at løse problemet med isolation af ringere stillede regioner og øer (ændringsforslag 22).

- Anlæg og vedligeholdelse af net i overensstemmelse med reglerne for det indre marked, under hensyntagen til strategiske kriterier og forsyningspligt og uden konkurrenceforvridning (ændringsforslag 2, 3, 9, 15).

- Særlig vægt på grænseoverskridende projekter (ændringsforslag 14).

Derimod er følgende ændringsforslag fra Europa-Parlamentet ikke indarbejdet i den fælles holdning:

- Fortrinsbehandling af højt prioriterede projekter, når de skal finansieres (ændringsforslag 5, 6 delvis, 7).

På dette punkt har Kommissionen allerede godkendt et forslag om ændring af Rådets forordning om finansieringsstøtte til TEN (ændret forslag, KOM (2002) 134 endelig af 12.3.2002) for at hæve den maksimale støttesats for højt prioriterede projekter for transeuropæiske energinet fra 10 til 20 procent.

Kommissionen mener, at spørgsmål om finansieringsstøtte bør klares i forbindelse med denne revision af finansieringsstøtteforordningen (2001/0226(COD)) og ikke i retningslinjerne.

- Kravet om en detaljeret projektevaluering for forudsætning for at medtage dem i retningslinjerne (ændringsforslag 26).

Det skal huskes, at kun projekter, der er nævnt i retningslinjerne, er berettiget til TEN-støtte. Derfor ville en sådan ændring forbyde støtte fra TEN-midlerne til at fremskynde en detaljeret projektevaluering, som netop er en vigtig etape i forberedelsen af TEN-projekter.

* Proceduremæssige ændringsforslag fra Europa-Parlamentet:

Følgende ændringsforslag fra Parlamentet er taget i betragtning i den fælles holdning:

- Præcisering af, at hovedakserne (bilag I) kun kan ændres ved fælles beslutningsprocedure (ændringsforslag 12, 13, 18).

- Periodisk beretning om foranstaltninger til støtte for grænseoverskridende projekter (ændringsforslag 6 delvis, 16).

Derimod er følgende ændringsforslag fra Europa-Parlamentet ikke indarbejdet i den fælles holdning:

- Fastsættelse af en frist for Kommissionen til at inddrage de nye medlemsstater i retningslinjerne (ændringsforslag 4, 17):

Kommissionen har allerede annonceret, at den senest i 2004 vil stille et forslag herom, men at den ikke kan acceptere en indskrænkning af dens initiativret.

- Afvisning af udvalgsproceduren til ajourføring af de detaljerede projektbeskrivelser (ændringsforslag 8, 10, 11):

Europa-Parlamentet vil inddrages i den detaljerede projektbeskrivelse.

Kommissionen mener, at det allerede har og fortsat vil føre til forsinkelser, der hindrer rettidig støtte til varianter af projekterne eller til nye projekter, som ikke er omfattet af den politik, der er fastlagt i retningslinjerne, hvis projekter af fælles interesse kun kan fastlægges ved den fælles beslutningsprocedure.

Den fælles holdning tager hensyn til Europa-Parlamentet anliggende ved at overføre de mest politiske dele af projektudvælgelsen fra bilag III (der revideres ved udvalgsproceduren) til bilag II (der revideres ved den fælles beslutningsprocedure). Den fælles holdning fastholder fleksibiliteten ved ajourføring af de detaljerede projektbeskrivelser.

4. Konklusion

Kommissionen mener, at den fælles holdning, som Rådet har vedtaget den 6.2.2003 svarer til målene med Kommissionens forslag af 20. december 2001.

Hvor den fælles holdning adskiller sig fra Kommissionens forslag, er det som regel for at tydeliggøre og komplettere koncepterne og fremgangsmåderne i den oprindelige tekst. Det gælder særlig ved fastlæggelsen af hovedakserne og projekterne (fastlægges i hhv. bilag I og III).

Hvad angår kriterierne for projekter af fælles interesse (anført i bilag II), har Rådet i den fælles holdning valgt en mellemløsning mellem Kommissionens forslag, som her kun anførte meget generelle tematiske kriterier, og Europa-Parlamentet ønske om en meget præcis projektfastlæggelse uden smidighed med hensyn til ajourføring af den mere detaljerede beskrivelse af projekter af fælles interesse.

Kommissionen mener, at Rådets fælles holdning på den måde løser et kildent problem, som består i på den ene side at fastlægge projekterne af fælles interesse mere præcist, og på den anden tillade en vis smidighed med hensyn til ajourføring af den detaljerede projektbeskri velse, som således kan foregå ved udvalgsprocedure.

Kommissionen mener, at denne smidighed er nødvendig, fordi der hele tiden fremkommer nye varianter af allerede fastlagte projekter eller nye projekter, der svarer til retningslinjernes kriterier, men kan ikke indføjes i retningslinjernes liste i tide, fordi den fælles beslutningsprocedure er for tidskrævende, hvorfor projekterne ikke kan få TEN-støtte.

Kommissionen mener også, at denne smidighed er af en rimelig størrelsesorden, eftersom der er tale om i alt væsentligt tekniske tilpasninger af den detaljerede projektliste.

Derfor opfordrer Kommissionen Europa-Parlamentet til at godkende denne fælles holdning.